2/1/23, 8:44 AM Terveydensuojeluasetus 1280/1994 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1994/19941280 1/9Finlex ®
Finlex › Lainsäädäntö › Ajantasainen lainsäädäntö › Vuosi 1994 › 16.12.1994/1280
Seurattu SDK 125/2023 saakka.
16.12.1994/1280
Terveydensuojeluasetus
Katso tekijänoikeudellinen huomautus käyttöehdoissa.
Sosiaali- ja terveysministerin esittelystä säädetään 19 päivänä elokuuta 1994 annetun terveydensuojelulain
(763/94)  nojalla:
1 luku
Luvanvarainen toiminta
1–2 §
1–2 § on kumottu A:lla 18.2.2000/172 .
2 luku
Ilmoituksenvarainen toiminta
3 § (19.12.2002/1240)
3 § on kumottu A:lla 19.12.2002/1240 .
4 § (23.3.2006/207)
Ilmoitus ja sen sisältö
Terveydensuojelulain (763/1994) 13 §:n  mukainen ilmoitus on tehtävä kirjallisesti sen kunnan
terveydensuojeluviranomaiselle, jonka alueella toimintaa aiotaan harjoittaa.
Ilmoituksesta on käytävä ilmi:
1) selvitys toimintaan varatun paikan sijainnista;
2) selvitys harjoitettavasta toiminnasta;
3) selvitys vedenhankinnasta, ilmanvaihdosta, viemäröinnistä ja jätehuollosta;
4) toiminnanharjoittajan nimi, kotipaikka ja yhteystiedot; sekä
5) muut terveyshaitan arvioimiseksi tarpeelliset tiedot ja mahdolliset toimenpiteet terveyshaitan estämiseksi.
Ilmoitukseen on liitettävä tarpeelliset piirustukset sekä tieto rakennusvalvontaviranomaisen hyväksymän
pääpiirustuksen mukaisesta tilan käyttötarkoituksesta ja mahdollisesti vireillä olevista luvista.
Terveydensuojelulain 13 §:n 1 momentin 1 kohdassa tarkoitettua työtilaa koskevassa ilmoituksessa on lisäksi
oltava selvitys terveydensuojelulain 27 §:ssä tarkoitetusta haitasta, jota toiminta voi aiheuttaa.
Terveydensuojelulain 13 §:n 1 momentin 2 tai 3 kohdassa tarkoitettua toimintaa koskevassa ilmoituksessa on
lisäksi ilmoitettava, kuinka suurelle kävijämäärälle laitos tai huoneisto on suunniteltu. Ilmoitukseen on myös
tarvittaessa liitettävä selvitys talousveden laadusta, jollei laitos ole talousvettä toimittavan laitoksen
vedenjakelun piirissä.
Terveydensuojelulain 18 a §:ssä tarkoitetussa ilmoituksessa vedenjakelualueesta on ilmoitettava tämän
asetuksen 8 §:ssä tarkoitetut tiedot. Mainitun pykälän 5–7 kohdan osalta ilmoitusvelvollisuus koskee vain
2/1/23, 8:44 AM Terveydensuojeluasetus 1280/1994 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1994/19941280 2/9sellaista toiminnanharjoittajaa, joka ottaa tai käsittelee vettä itse. Jos yhteisessä käytössä olevan
vedenottamon tai vesisäiliön omistajalla ei ole Y-tunnusta, ilmoitukseen ei tarvitse sisällyttää mainitun
pykälän 2 kohdassa tarkoitettua tietoa. (5.1.2023/8)
5 §
Ilmoituksen käsittely
Kunnan terveydensuojeluviranomaisen tulee tarkastaa ilmoitus viivytyksettä ja tehdä ilmoituksen käsittelyn
mahdollisesti edellyttämä tarkastuskäynti.
Tarkastuksesta on laadittava pöytäkirja ja mahdollisista näytteistä tutkimustodistus, jotka on annettava
toiminnanharjoittajalle.
6 §
Ilmoitusta koskevan päätöksen sisältö
Kunnan terveydensuojeluviranomaisen ilmoituksen johdosta tekemästä päätöksestä tulee käydä ilmi ainakin
seuraavaa:
1) toiminnanharjoittajan nimi ja laitoksen tai siihen rinnastettavan toiminnan sijainti;
2) pyydetyt lausunnot;
3) tarkastukset;
4) selvitys toiminnanharjoittajan kuulemisesta;
5) selvitys terveydensuojelulain 15 §:n 2 momentissa tarkoitettua merkittävää terveyshaittaa aiheuttavan
toiminnan asianosaisten kuulemisesta ja asian vireilläolosta ilmoittamisesta;
6) annetut mahdolliset määräykset tai toimintaa koskeva kielto ja niiden perustelut sekä mahdollisten
tutkimusten ja selvitysten tulokset; sekä
7) valitusosoitus.
3 luku
Talousvesi
7 § (23.3.2006/207)
Talousvettä toimittavaa laitosta koskeva hakemus
Toiminnanharjoittajan on tehtävä terveydensuojelulain 18 §:ssä tarkoitettu hakemus kirjallisena sen kunnan
terveydensuojeluviranomaiselle, jonka alueella talousvettä toimittavalla laitoksella on kotipaikka.
Kunnan terveydensuojeluviranomaisen on lähetettävä hakemus tiedoksi ja mahdollista lausuntoa varten
niiden kuntien terveydensuojeluviranomaisille, joiden alueelle talousvettä toimittava laitos toimittaa vettä tai
joiden alueelta se ottaa vettä, sekä vastaavasti asianomaisille alueellisille ympäristökeskuksille ja
lääninhallituksille.
8 § (5.1.2023/8)
Talousvettä toimittavan laitoksen toimintaa koskevan hakemuksen sisältö
Terveydensuojelulain 18 §:ssä tarkoitetusta talousvettä toimittavan laitoksen toimintaa koskevasta
hakemuksesta on käytävä ilmi ainakin seuraavat tiedot:
1) laitoksen nimi, kotipaikka ja yhteystiedot;
2) laitoksen Y-tunnus;
3) vedenjakelualuekohtainen laitoksen vedenjakelualueille päivittäin toimitettavan talousveden vuosittainen
keskimäärä ja enimmäismäärä sekä veden määrän vaihtelu eri vuodenaikoina;
2/1/23, 8:44 AM Terveydensuojeluasetus 1280/1994 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1994/19941280 3/94) vedenjakelualuekohtainen laitoksen vedenjakelualueiden vedenkäyttäjien vuosittainen keskimäärä ja
enimmäismäärä sekä vedenkäyttäjien määrän vaihtelu eri vuodenaikoina;
5) jäljennös vesilain (587/201 1) 3 luvun 3 §:ssä  tarkoitetusta luvasta veden ottamiseen;
6) raakaveden hankintaan käytettävän pohjavesialueen tai pintavesimuodostuman nimi ja sen
ympäristönsuojelulain 222 §:ssä tarkoitettuun ympäristönsuojelun tietojärjestelmään merkitty tunnus;
7) raakaveden laatu, joka voi vaikuttaa talousveden terveydelliseen laatuun tai käyttökelpoisuuteen;
8) ostettavan veden laatu ja vettä myyvän laitoksen yhteystiedot, jos vettä ostetaan;
9) vedenkäsittely ja siinä käytettävät kemikaalit;
10) talousvedeksi toimitettavan veden laatu;
11) selvitys laitoksessa työskentelevien talousveden laatuun vaikuttavia toimenpiteitä tekevien henkilöiden
pätevyydestä ja terveydensuojelulain 20 b §:ssä tarkoitetusta laitosteknisestä ja talousvesihygieenisestä
osaamisesta;
12) ehdotus terveydensuojelulain 20 §:n 1 momentin 1 kohdan mukaisesta valvonnasta;
13) laitoksen omavalvontasuunnitelma;
14) aikataulu vesihuoltolain (119/2001) 15 a §:n  2 momentissa tarkoitetun häiriötilanteisiin varautumista
koskevan suunnitelman laatimisesta, jos hakijana on vesihuoltolaissa tarkoitettu vesihuoltolaitos;
15) muut kuin 1–14 kohdassa tarkoitetut tarpeelliset tiedot talousveden laadun arvioimiseksi.
9 §
Talousvettä koskevista tarkkailuvelvoitteista määrääminen
Sen lisäksi, mitä sosiaali- ja terveysministeriö on terveydensuojelulain 21 §:n nojalla määrännyt talousveden
säännöllisestä valvonnasta ja tarvittavista tutkimuksista, kunnan terveydensuojeluviranomainen voi määrätä
talousveden laadun tarkkailemiseksi muita tutkimuksia, jotka ovat perustellusta syystä välttämättömiä
talousveden terveydellisen laadun turvaamiseksi.
10 § (5.1.2023/8)
Talousveden laatuvaatimuksista poikkeaminen
Aluehallintovirasto voi myöntää terveydensuojelulain 17 a §:ssä tarkoitetun poikkeuksen talousveden
kemiallisten laatuvaatimusten täyttymisestä, jos:
1) kyseessä on terveydensuojelulain 18 §:n nojalla hyväksytyn talousvettä toimittavan laitoksen tai sellaisen
toiminnanharjoittajan talousveden ottoon tarkoitettu uusi vedenottopisteen vedenmuodostumisalue, joka on
tehnyt mainitun lain 18 a §:n mukaisen ilmoituksen;
2) vedenottopisteen vedenmuodostumisalueella tunnistetaan uusi raakaveden pilaantumislähde taikka
äskettäin tutkittu tai havaittu uusi talousveden terveydelliseen laatuun vaikuttava muuttuja; tai
3) vedenottopisteen vedenmuodostumisalueella on tapahtunut ennakoimaton ja poikkeuksellinen tilanne,
joka voi johtaa talousveden laatuvaatimusmuuttujan tilapäiseen poikkeamaan.
Kemiallisen laatuvaatimusmuuttujan poikkeava pitoisuus saa olla enintään puolitoistakertainen muuttujan
enimmäisarvoon verrattuna. Aluehallintovirasto voi kuitenkin hyväksyä tätä suuremman pitoisuuden, jos
siihen on erityinen syy .
Poikkeuksen voimassaoloaika on rajattava mahdollisimman lyhyeksi, kuitenkin enintään kolmeksi vuodeksi.
Perustellusta syystä aluehallintovirasto voi myöntää poikkeuksen myös muussa kuin 1 momentissa
2/1/23, 8:44 AM Terveydensuojeluasetus 1280/1994 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1994/19941280 4/9tarkoitetussa tapauksessa, jos kyseessä on vedenjakelualue, jolla käytetään talousvettä keskimäärin
vähemmän kuin 10 kuutiometriä vuorokaudessa tai alle 50 henkilön tarpeisiin.
10 a § (5.1.2023/8)
Talousveden laatuvaatimuksista poikkeamista koskevan hakemuksen sisältö
Toiminnanharjoittajan on esitettävä poikkeamista koskevassa hakemuksessa seuraavat tiedot:
1) vedenjakelualue, jota poikkeus koskee;
2) vedenjakelualueelle päivittäin toimitettavan veden keskimäärä ja enimmäismäärä;
3) talousveden käyttäjämäärä vedenjakelualueella;
4) talousveden toimituksen piirissä olevat elintarvikehuoneistot, joille veden laadulla on olennaista
merkitystä;
5) muuttuja, jonka enimmäisarvosta haetaan poikkeusta;
6) enimmäispitoisuus, jolle poikkeusta haetaan;
7) poikkeuksen syy;
8) poikkeuksen haettu kesto;
9) muuttujaa koskevat aiemmat valvontatutkimustulokset;
10) veden laadun seurantasuunnitelma, johon sisältyy tarvittaessa tihennetty seuranta;
11) suunnitelma korjaavista toimenpiteistä aikatauluineen ja kustannusarvioineen.
10 b § (5.1.2023/8)
Talousveden laatuvaatimuksista poikkeamista koskeva menettely
Aluehallintoviraston pyynnöstä kunnan terveydensuojeluviranomaisen on annettava talousveden
laatuvaatimuksista poikkeamista koskevasta hakemuksesta aluehallintovirastolle lausunto, johon sisältyy
viranomaisen kanta haetun poikkeuksen kestosta sekä selvitys terveydensuojelulain 20 §:n 3 momentin
nojalla annetuista määräyksistä. Aluehallintoviraston on pyydettävä elinkeino-, liikenne- ja
ympäristökeskuksen lausunto vaihtoehtoisista vedenhankintatavoista, jos veden laadun saattaminen
terveydensuojelulain vaatimusten mukaiseksi edellyttää muutoksia vedenhankinnassa. Lisäksi
aluehallintoviraston on tarvittaessa pyydettävä elintarvikelain 5 §:n 2 momentin 2 kohdassa tarkoitetulta
kunnan valvontaviranomaiselta lausunto haetusta poikkeuksesta elintarviketurvallisuudelle aiheutuvista
vaikutuksista.
Aluehallintoviraston on sisällytettävä poikkeusta koskevaan päätökseen:
1) 10 a §:ssä tarkoitetut tiedot;
2) perustelut hyväksymälleen poikkeavalle pitoisuudelle;
3) määräys poikkeusjakson loppupuolella aluehallintovirastolle toimitettavasta selvityksestä veden laadun ja
korjaavien toimenpiteiden edistymisestä.
Aluehallintoviraston on toimitettava poikkeusta koskeva päätöksensä tiedoksi sosiaali- ja
terveysministeriölle, Terveyden ja hyvinvoinnin laitokselle, elinkeino-, liikenne- ja ympäristökeskukselle ja
kunnan terveydensuojeluviranomaiselle. Jos aluehallintovirasto on pyytänyt lausunnon elintarvikelaissa
tarkoitetulta valvontaviranomaiselta, päätös myönnetystä poikkeuksesta on toimitettava myös tälle tiedoksi.
Perustellusta syystä aluehallintovirasto voi myöntää poikkeuksen toiseksi enintään kolmen vuoden pituiseksi
jaksoksi. Toiminnanharjoittajan on tehtävä toista jaksoa koskeva hakemus aluehallintovirastolle vähintään
2/1/23, 8:44 AM Terveydensuojeluasetus 1280/1994 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1994/19941280 5/9kolme kuukautta ennen ensimmäisen poikkeuksen päättymistä. Hakemuksessa on esitettävä 10 a §:ssä
tarkoitetut tiedot ja tämän pykälän 2 momentin 3 kohdassa tarkoitettu selvitys. Aluehallintoviraston on
toimitettava mainittu selvitys ja poikkeuksen myöntämistä toiselle jaksolle koskevat perustelut vähintään
kuukausi ennen aiotun poikkeuksen alkamista Terveyden ja hyvinvoinnin laitokselle, joka välittää tiedot
viipymättä Euroopan komissiolle.
10 c § (5.1.2023/8)
Tietokokonaisuudet
Terveydensuojelulain 21 §:n nojalla laadittavat tietokokonaisuudet koskevat:
1) sellaisten vedenottopisteiden vedenmuodostumisalueiden riskienhallintaa, joilta otetaan talousveden
valmistukseen tarkoitettua vettä käytettäväksi talousvetenä vähintään 10 kuutiometriä vuorokaudessa tai
vähintään 50 henkilön tarpeisiin;
2) talousveden saatavuuden parantamiseksi ja käytön edistämiseksi toteutettuja toimenpiteitä;
3) ensisijaisina tiloina käytettävien rakennusten vesilaitteistojen riskienhallintaa;
4) talousveden laatuvaatimusmuuttujien täyttymättömyyttä ja niihin liittyviä korjaavia toimenpiteitä;
5) talousvettä koskevia häiriötilanteita, jotka ovat kestäneet yli kymmenen peräkkäistä päivää ja joiden
vaikutuspiiriin on kuulunut yli 1 000 vedenkäyttäjää;
6) talousveden laatuvaatimuksille myönnettyjä poikkeuksia.
Tietokokonaisuuksiin liitettävien tietojen kokoamisessa on käytettävä vähintään liitteen mukaisia
tietoaineistoja. Tietokokonaisuuksiin ei saa sisällyttää salassa pidettäviä tietoja.
Edellä 1 momentin 1–3 kohdassa tarkoitetut tietokokonaisuudet on saatettava ajan tasalle joka kuudes vuosi
ja 4–6 kohdassa tarkoitetut tietokokonaisuudet vuosittain.
4 luku
Jätteet ja jätevedet
11 §
Viemäri ja jätevesien kokoaminen
Viemäri on sijoitettava, rakennettava ja hoidettava niin, ettei siitä aiheudu talousveden tai yleiseen käyttöön
tarkoitetun uimarannan veden tai maaperän terveydellisen laadun huonontumista.
Nestemäisten jätteiden kokoaminen tiiviiseen säiliöön tai imeyttäminen maahan on tehtävä siten, ettei siitä
aiheudu maaperän tai talousveden pilaantumisen vuoksi terveyshaittaa.
12 §
Jätteiden kokoaminen ja jätehuone
Jätteiden keräysastiat tai -välineet ja jätehuone on sijoitettava ja hoidettava siten, ettei niistä aiheudu hajua tai
muuta terveyshaittaa ja etteivät eläimet pääse niihin.
Kiinteille jätteille tarkoitettuihin astioihin tai muihin keräysvälineisiin ei saa koota nestemäisiä jätteitä.
Astioiden ja keräysvälineiden kunnosta ja puhdistuksesta on huolehdittava asianmukaisesti.
13 §
Kompostointi
Talous- ja käymäläjätteiden kompostointi tulee järjestää niin, ettei siitä aiheudu hajua tai maaperän tai
talousveden likaantumisen vuoksi terveyshaittaa. Komposti on tehtävä ja sijoitettava siten, että eläinten
pääsy kompostiin estyy .
14 §
Käymälä
2/1/23, 8:44 AM Terveydensuojeluasetus 1280/1994 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1994/19941280 6/9Käymälässä tulee olla riittävä ilmanvaihto, jonka tulee olla järjestetty siten, että hajun leviäminen muihin
tiloihin estyy . Käymälässä tai sen välittömässä läheisyydessä on lisäksi oltava mahdollisuus käsien pesuun.
Kuivakäymälä on sijoitettava tiiviille alustalle siten, ettei käymälästä aiheudu hajun, talousveden tai
maaperän likaantumisen vuoksi terveyshaittaa.
5 luku
Asunnon ja muun oleskelutilan terveydelliset vaatimukset
15 §
Asunnon ja muun oleskelutilan terveellisyyden valvonta
Kunnan terveydensuojeluviranomaisen on valvoessaan, noudatetaanko terveydensuojelulain 26 §:ssä
asetettuja asunnon tai muun oleskelutilan terveydellisiä vaatimuksia, kiinnitettävä huomiota seuraavaan:
1) maaperän saastumisesta tai muusta siihen verrattavasta syystä ei saa aiheutua terveyshaittaa rakennuksessa
tai sen läheisyydessä oleskeleville;
2) kylmänä vuodenaikana asumiseen tai oleskeluun käytettävien tilojen lämmitys on järjestetty
tarkoituksenmukaisesti;
3) rakennus on ottaen huomioon sen käyttötarkoitus riittävän tiivis ja siinä on riittävä lämmöneristys;
4) rakennus täyttää fysikaalisten, kemiallisten ja biologisten tekijöiden osalta terveydensuojelulain 32 §:n
nojalla annetut määräykset; sekä
5) rakennuksessa on riittävä ilmanvaihto ottaen huomioon siellä olevien ihmisten määrä ja harjoitettava
toiminta.
16 §
Asunnon tai muun oleskelutilan henkilömäärä
Terveyshaitan estämiseksi kunnan terveydensuojeluviranomainen voi tilapäisesti rajoittaa asukkaiden määrää
asunnossa taikka muussa oleskelutilassa olevien henkilöiden määrää.
Ennen 1 momentin mukaisen määräyksen antamista kunnan terveydensuojeluviranomaisen on varattava
asunnon tai oleskelutilan omistajalle tai haltijalle tilaisuus tulla kuulluksi. Lisäksi kunnan
terveydensuojeluviranomaisen on tarvittaessa pyydettävä lausunto rakennusvalvontaviranomaiselta.
17 §
Asunnon tai muun oleskelutilan tarkastus
Asuntoon tai muuhun oleskelutilaan tehdystä tarkastuksesta tulee laatia pöytäkirja.
Ennen terveydensuojelulain 27 ja 51 §:n mukaisen kiellon tai määräyksen antamista kunnan
terveydensuojeluviranomaisen on varattava asunnon tai muun oleskeluun käytettävän tilan omistajalle ja
haltijalle sekä sille, jonka menettely tai toimenpide on syynä todettuun epäkohtaan, tilaisuus tulla kuulluksi.
Kunnan terveydensuojeluviranomaisen antamasta terveydensuojelulain 27 ja 51 §:n mukaisesta kiellosta tai
määräyksestä tulee käydä ilmi ainakin seuraavaa:
1) se, johon päätös kohdistuu, ja hänen yhteystietonsa;
2) tehdyt tarkastukset ja tutkimukset;
3) asianosaisten kuuleminen;
4) todettu terveyshaitta ja haitan yhteys menettelyyn tai toimenpiteeseen, joka on todettu syyksi epäkohtaan;
5) päävelvoite epäkohdan poistamiseksi tai rajoittamiseksi sekä määräaika haitan poistamiseen;
6) mahdollinen hallintopakko päävelvoitteen laiminlyönnin varalle; ja
2/1/23, 8:44 AM Terveydensuojeluasetus 1280/1994 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1994/19941280 7/97) valitusosoitus.
6 luku (23.3.2006/207)
(23.3.2006/207)
6 LUKU on kumottu A:lla 23.3.2006/207 .
7 luku
Hautausmaa ja hautaaminen
39 §
Hautausmaan ja hautapaikan perustaminen
Hautausmaan ja hautapaikan perustamisesta tehtävästä ilmoituksesta on soveltuvin osin voimassa, mitä 4, 5
ja 6 §:ssä säädetään.
40 §
Hautaaminen
Vainajan ruumis on haudattava viivytyksettä tiiviissä asianmukaisessa arkussa tai vastaavassa taikka
tuhkattava krematoriossa.
Arkkuun sijoitettu ruumis on haudattava maahan vähintään 150 senttimetrin syvyyteen. Samaa
arkkuhautasijaa saa käyttää aikaisintaan 15 vuoden kuluttua edellisestä hautaamisesta.
Ruumis voidaan sijoittaa myös hautakammioon edellyttäen, ettei siitä aiheudu terveyshaittaa.
Hautakammioon saa haudata 2 momentissa mainittua aikaa lyhyemmin väliajoin edellyttäen, että kunnan
terveydensuojeluviranomainen hyväksyy hautaamisen.
41 §
Ruumiin käsittely, säilyttäminen ja kuljettaminen
Jos vainaja on sairastanut tarttuvaa tautia ja tartunnan vaara on edelleen olemassa, on vainajan kuolinsyyn
selvittäjän ilmoitettava tästä ruumista käsittelevälle.
Muualla kuin sairaalan tiloissa ruumis on säilytettävä asianmukaisessa tiiviissä arkussa tai vastaavassa ennen
hautaamista.
Ruumiin kuljettaminen on sallittua vain siihen tarkoitukseen varatussa kulkuneuvossa.
Ruumiinkuljettamisesta valtioiden välillä säädetään erikseen.
42 §
Haudatun ruumiin siirtäminen
Haudatun ruumiin siirtämistä koskevaan kunnan terveydensuojeluviranomaiselle osoitettuun hakemukseen
on liitettävä tiedot vainajasta sekä virallinen selvitys kuoleman syystä ja ajasta, ruumiin hautapaikasta sekä
selvitys ruumille varatusta uudesta hautapaikasta.
Kunnan terveydensuojeluviranomaisen on hankittava hautausmaiden omistajilta lausunto terveydellisten
seikkojen selvittämiseksi haudatun ruumiin siirtämisestä tehdystä hakemuksesta.
Kunnan terveydensuojeluviranomainen voi tarvittaessa kieltää haudatun ruumiin siirtämisen tai määrätä
ruumista siirrettäessä noudatettavista muista toimenpiteistä terveyshaitan ehkäisemiseksi. Kunnan
terveydensuojeluviranomaisen on määrättävä aika, jonka kuluessa ruumiin siirtäminen on toimitettava.
Kunnan terveydensuojeluviranomaisen on lähetettävä ruumiin siirtämistä koskeva päätös tiedoksi sen
kunnan terveydensuojeluviranomaiselle, jonne ruumis siirretään, sekä asianomaisille lääninhallituksille ja
hautausmaiden omistajille. (23.3.2006/207)
Kunnan terveydensuojeluviranomaisen edustajan on oltava paikalla ruumista haudasta otettaessa ja uudelleen
haudattaessa.
2/1/23, 8:44 AM Terveydensuojeluasetus 1280/1994 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1994/19941280 8/98 luku
Erinäiset säännökset
43 §
Viranhaltijan pätevyys
1–2 momentit on kumottu A:lla 19.12.2002/1240 .
Terveydensuojelun viranhaltijan on terveydensuojelulain toimeenpanoon liittyviä tehtäviä suorittaessaan
pyydettäessä todistettava henkilöllisyytensä ja virka-asemansa.
44 §
Terveydensuojelujärjestys
Kunnan terveydensuojeluviranomaisen on toimitettava jäljennös lääninhallitukselle terveydensuojelulain 51
§:n 3 momentin nojalla antamistaan yleisistä määräyksistä terveyshaitan ehkäisemiseksi ja terveydellisten
olojen valvomiseksi (terveydensuojelujärjestys).
45 §
Voimaantulo
Tämä asetus tulee voimaan 1 päivänä tammikuuta 1995.
ETA-sopimus Liite XX: Neuvoston direktiivi 80/778/ETY  ja 81/858/ETY , ETA:n sekakomitean päätös
21.3.1994 N:o 7/94. ET A-sopimuksen liite II: 93/43/ETY
Liite(5.1.2023/8)
Tietokokonaisuuksien laatimisessa käytettävät tietoaineistot
1. Vedenottopisteiden vedenmuodostumisalueiden riskienhallinnan tietokokonaisuus:
Ympäristönsuojelulain 222 §:ssä tarkoitettuun ympäristönsuojelun tietojärjestelmään tallennetut:
a) valtioneuvoston asetuksen (1040/2006) 24 ja 25 §:ssä  tarkoitetut vesimuodostumakohtaiset tiedot
vesienhoidon perustoimenpiteistä ja täydentävistä toimenpiteistä;
b) vesihuoltolain 15 §:n 2 momentissa tarkoitetut raakaveden laadun seurannan tulokset.
2. Ensisijaisina tiloina käytettävien rakennusten vesilaitteistojen riskienhallinnan tietokokonaisuus:§
a) terveydensuojelulain 19 b §:n 2 momentissa tarkoitetut tiedot toimenpiteistä riskien ennalta
ehkäisemiseksi, poistamiseksi tai vähentämiseksi;
b) terveydensuojelulain 19 b §:n 4 momentin nojalla tallennetut veden laadun tarkkailua koskevat tulokset.
3. Talousveden laatuvaatimusmuuttujien täyttymättömyyttä ja niihin liittyviä korjaavia toimenpiteitä koskeva
tietokokonaisuus:
a) terveydensuojelulain 20 §:n 2 momentin nojalla tietojärjestelmään tallennetut talousveden
valvontatutkimusten tulokset.
4. Talousvettä koskevat häiriötilanteet:
a) terveydensuojelulain 20 a §:n 2 momentin nojalla laaditut epidemian selvitystä koskevat ilmoitukset;
b) kunnan terveydensuojeluviranomaisen aluehallintovirastolle ilmoittamat talousvettä koskevat
häiriötilanteet.
5. Talousveden latuvaatimuksille myönnettyjä poikkeuksia koskeva tietokokonaisuus:
a) terveydensuojelulain 17 a §:n nojalla myönnetyt poikkeukset.
2/1/23, 8:44 AM Terveydensuojeluasetus 1280/1994 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1994/19941280 9/9Muutossäädösten voimaantulo ja soveltaminen:
24.1.1995/84:
Tämä asetus tulee voimaan 1 päivänä maaliskuuta 1995.
12.4.1996/252:
Tämä asetus tulee voimaan 1 päivänä toukokuuta 1996.
Komission direktiivi 96/3/EY , EYVL  N:o L  21, 27.1.1996, s. 42
5.2.1999/121:
Tämä asetus tulee voimaan 15 päivänä helmikuuta 1999.
Komission direktiivi 98/28/EY ; EYVL  N:o L  140, 12.5.1998, s. 10
18.2.2000/172:
Tämä asetus tulee voimaan 1 päivänä maaliskuuta 2000.
25.5.2000/463:
Tämä asetus tulee voimaan 26 päivänä toukokuuta 2000.
21.6.2000/596:
Tämä asetus tulee voimaan 1 päivänä elokuuta 2000.
19.12.2002/1240:
Tämä asetus tulee voimaan 1 päivänä tammikuuta 2003.
23.3.2006/207:
Tämä asetus tulee voimaan 1 päivänä huhtikuuta 2006.
Ennen asetuksen voimaantuloa voidaan ryhtyä asetuksen täytäntöönpanon edellyttämiin toimenpiteisiin.
5.1.2023/8:
Tämä asetus tulee voimaan 12 päivänä tammikuuta 2023.
Terveyden ja hyvinvoinnin laitoksen on laadittava 10 c §:n 1 momentin 1 kohdassa tarkoitettu
tietokokonaisuus viimeistään 12 päivänä heinäkuuta 2027.
Terveyden ja hyvinvoinnin laitoksen on laadittava 10 c §:n 1 momentin 2 ja 3 kohdassa tarkoitetut
tietokokonaisuudet viimeistään 12 päivänä tammikuuta 2029.
Euroopan parlamentin ja neuvoston direktiivi (EU) 2020/2184 (32020L2184) , EUVL  N:o L  435,
23.12.2020, s. 1
Finlex  › Lainsäädäntö  › Ajantasainen lainsäädäntö  › Vuosi 1994  › 16.12.1994/1280
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.